รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล ร่วมสนับสนุนเงินให้กับสำนักงานตำรวจแห่งชาติ ในโครงการครูวัคซีนไซเบอร์เป็นครูแม่ไก่
วันอังคารที่ 13 ธันวาคม 2565
สํานักงานสลากกินแบ่งรัฐบาล ร่วมสนับสนุนเงินให้กับสํานักงานตํารวจแห่งชาติ ในโครงการครูวัคซีนไซเบอร์เป็นครูแม่ไก่
สํานักงานสลากกินแบ่งรัฐบาล ร่วมสนับสนุนเงินให้กับสํานักงานตํารวจแห่งชาติ ในโครงการครูวัคซีนไซเบอร์เป็นครูแม่ไก่ ให้ความรู้เตือนภัย “รู้เท่าทันกลโกง” สร้างภูมิคุ้มกันประชาชน หวังลดคดีอาชญากรรมออนไลน์
วันนี้ (13 ธ.ค. 65) เวลา 10.00 น. พล.ต.อ.ดํารงศักดิ์ กิตติประภัสร์ ผบ.ตร. เป็น ประธานพิธีเปิดการอบรมโครงการสร้างภาคีเครือข่ายป้องกันภัยอาชญากรรมทางเทคโนโลยี ของสํานักงานตํารวจแห่งชาติ ณ ห้องแจ้งยอดสุข ชั้น 2 อาคารศูนย์ฝึกอบรมพัฒนาบุคลากร และสวัสดิการ ตร. สําหรับโครงการนี้ เป็นการฝึกอบรมในการสร้างครูวัคซีนไซเบอร์ (ครูแม่ไก่) เพื่อไปถ่ายทอดความรู้ต่อให้กับเจ้าหน้าที่ตํารวจในพื้นที่, เจ้าหน้าที่ภาครัฐ, เจ้าหน้าที่ภาคเอกชน และประชาชนทั่วไป ให้เกิดความตระหนักรู้เท่าทันเล่ห์เหลี่ยมกลโกงและเกิดความปลอดภัยจากอาชญากรรมทางเทคโนโลยีทั้งนี้ โดยครั้งนี้มีผู้เข้ารับการอบรมจาก บช.น., ภ.1-9 หน่วยละ 11 นาย, บช.สอท. 6 นาย รวมทั้งสิ้นรวม 116 นาย จะได้นําความรู้ไปจัดฝึกอบรมให้กับผู้รับการอบรม ในระดับพื้นที่ทั้งกรุงเทพมหานคร และจังหวัดต่างๆ ทั่วประเทศ อีก 33 รุ่น จํานวน 4,468 คน และนําเอาความรู้ไปต่อยอดถึงครู- อาจารย์ในโรงเรียนหรือมหาวิทยาลัย ข้าราชการในหน่วยงานที่เกี่ยวข้อง ผู้สื่อข่าว นักจัดรายการวิทยุ นักประชาสัมพันธ์หรือผู้นําชุมชนในพื้นที่ ให้เกิดองค์ความรู้ที่สามารถนําไปประชาสัมพันธ์สื่อสารต่อคนอื่น ๆ
ผบ.ตร.กล่าวว่า “การอบรมโครงการสร้างภาคีเครือข่ายป้องกันภัยอาชญากรรมทางเทคโนโลยีของสํานักงานตํารวจแห่งชาติ เป็นหนึ่งในนโยบายสําคัญในการแก้ปัญหาอาชญากรรมทางเทคโนโลยี ตามนโยบาย พล.อ.ประยุทธ์ จันทร์โอชา นายกรัฐมนตรี และเป็นนโยบายเร่งด่วนของ ตร. ในการแก้ไขปัญหาอาชญากรรมออนไลน์ที่ยังสูงขึ้น สร้างความเสียหายแก่ประชาชน และระบบเศรษฐกิจของประเทศ จึงจําเป็นต้องอาศัยภาคีเครือข่ายในการร่วมกันป้องกัน รู้เท่าทันเล่ห์เหลี่ยม กลโกงและเกิดความปลอดภัยจากอาชญากรรมทางเทคโนโลยีจึงเกิดการอบรมโครงการนี้ขึ้นโดยสํานักงานสลากกินแบ่งรัฐบาล เป็นผู้สนับสนุนงบประมาณในการจัดอบรมตามโครงการนี้”
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวว่า ในระยะเวลาที่ผ่านมามีการหลอกลวงประชาชน โดยแอบอ้างสํานักงานสลากกินแบ่งรัฐบาล ไม่ว่าจะเป็นการหลอกลวงว่ามีเลขเด็ด รู้ผลการออกรางวัลล่วงหน้า รวมถึงการแอบอ้างว่ามีโควตาสลากจํานวนมาก ซึ่งมีประชาชนหลงเชื่อตกเป็นเหยื่อจํานวนมาก อีกทั้งในสถานการณ์ปัจจุบัน มีการนําสลากไปจําหน่ายผ่านแพลตฟอร์มเอกชน ทั้งการจําหน่ายเกินราคาและบางรายเป็นสลากทิพย์ คือไม่มีสลากอยู่จริง ทําให้ประชาชนผู้ซื้อสลากได้รับความเดือดร้อน โดยที่ผ่านมาสํานักงานสลากกินแบ่งรัฐบาล ไม่ได้นิ่งนอนใจ ได้ร่วมกับสํานักงานตํารวจแห่งชาติ ล่าสุดได้มีเข้าจับกุมและส่งฟ้องทุกแพลตฟอร์มรวม 15 แพลตฟอร์ม
และศาลมีคําพิพากษาให้สั่งปิดไปแล้ว 8 แพลตฟอร์ม เหลือรายใหญ่อีก 7 แพลตฟอร์มดังนั้น โครงการวัคซีนไซเบอร์ ของสํานักงานตํารวจแห่งชาติ จึงเป็นการสร้างเครือข่ายการทํางาน และการรับรู้การทํางาน ตลอดจนรับทราบถึงกลโกงทางเทคโนโลยี ในการใช้กลอุบาย เพื่อหลอกลวงประชาชน ให้หลงเชื่อตกเป็นเหยื่อและในขณะเดียวกัน โครงการนี้ จะช่วยเผยแพร่มาตรการป้องกันในรูปแบบต่าง ๆ ให้ประชาชนตระหนักรู้ ในการระวังป้องกันตนเอง มิให้ตกเป็นเหยื่อกลโกงทางเทคโนโลยี สามารถการป้องกันระมัดระวังตนเอง และตระหนักรู้ภัยคุกคามดังกล่าว ได้อย่างมีประสิทธิภาพและประสิทธิผลต่อไป
และในโอกาสเดียวกันนี้ สํานักงานสลากฯ ได้ประสานความร่วมมือกับสํานักงานตํารวจแห่งชาติอย่างใกล้ชิด ในการลงพื้นที่ตรวจสอบการจําหน่ายสลากของตัวแทนจําหน่ายและผู้ซื้อจองฯ ล่วงหน้า รวมถึงการเบิกสลากที่ที่ทําการไปรษณีย์ทั่วประเทศอย่างต่อเนื่อง รวมถึงการจําหน่ายสลากของสมาคม องค์กร ให้เป็นไปตามเงื่อนไขหลักเกณฑ์และจะเพิ่มความเข้มข้นในการตรวจสอบการนําสลากไปจําหน่ายต่อให้กับแพลตฟอร์มเอกชนต่างๆ หรือไม่ได้จําหน่ายด้วยตนเองซึ่งจะมีการตรวจสอบจากการนําสลากมาขึ้นเงินรางวัล หากพบว่าเป็นสลากของตัวแทนจําหน่าย หรือผู้ซื้อจองรายใด จะใช้มาตรการเด็ดขาดในการดําเนินการให้เป็นไปตามหลักเกณฑ์อย่างเคร่งครัด